Izziņa par atzinumos sniegtajiem iebildumiem

Likumprojekts "Par Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Fakultatīvo protokolu" (VSS-21)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | elektroniskā saskaņošana 29.03.2021.; 31.05.2021. |
| Saskaņošanas dalībnieki | Ārlietu ministrija, Finanšu ministrija, Iekšlietu ministrija, Labklājības ministrija, Veselības ministrija, Latvijas Brīvo Arodbiedrību savienība  |
| Saskaņošanas dalībnieki izskatīja šādu ministriju (citu institūciju) iebildumus | Ārlietu ministrija, Labklājības ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Atkārtotās saskaņošanas laikā Labklājības ministrija un Veselības ministrija iebildumus vai priekšlikumus nav sniegušas |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | 2 | 3 | 4 | 5 |
| 1. | Likumprojekta 2. pants:"Protokolā paredzēto saistību izpildi koordinē Ārlietu ministrija." | **Ārlietu ministrija:**Atbilstoši projekta 2.pantā norādītajam Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Fakultatīvajā protokolā (turpmāk Fakultatīvais protokols) paredzēto saistību izpildi koordinētu Ārlietu ministrija. Minētās normas pamatojums saskatāms anotācijas I. sadaļas “Tiesību akta projekta izstrādes nepieciešamība” 4.punktā, kurā skaidrots, ka šāds lēmums pieņemts, ņemot vērā Ministru kabineta 2017.gada 7.marta noteikumus Nr.121 “Pārstāvības kārtība starptautiskajās cilvēktiesību institūcijās” (turpmāk Noteikumi Nr.121) noteikto, ka Latvijas interešu pārstāvību Apvienoto Nāciju Organizācijas konvenciju izpildes uzraudzības mehānismu ietvaros īsteno Latvijas pārstāvis starptautiskajās cilvēktiesību institūcijās (turpmāk Pārstāvis).Ārlietu ministrija norāda, ka precīzas Pārstāvja funkcijas Latvijas pārstāvības Latvijai saistošo ANO starptautisko līgumu cilvēktiesību jomā izpildes uzraudzības ietvaros nosaka Noteikumu Nr.121 11. un 12.punkts. Proti, Pārstāvis īsteno Latvijas interešu pārstāvību ANO individuālo sūdzību izskatīšanas procesā un nacionālo ziņojumu par ANO cilvēktiesību konvenciju izpildi izskatīšanā. Turklāt Pārstāvis īsteno Latvijas interešu pārstāvību tikai Noteikumu Nr.121 12.punktā uzskaitīto konvenciju, proti: ANO 1965.gada Konvencijas par jebkuras rasu diskriminācijas izskaušanu; 1966.gada Starptautiskā pakta par pilsoniskajām un politiskajām tiesībām; 1966.gada Starptautiskā pakta par ekonomiskajām, sociālajām un kultūras tiesībām; 1979.gada Konvencijas par jebkuras sieviešu diskriminācijas izskaušanu; 1984.gada Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem (turpmāk Konvencija); 1989.gada Konvencijas par bērna tiesībām ietvaros. Citiem vārdiem sakot, Pārstāvis nav atbildīgs par Latvijas interešu pārstāvību citos ANO starptautisko konvenciju cilvēktiesību jomā izpildes uzraudzības ietvaros un nekoordinē šajos līgumos ietverto saistību izpildi. Tā, piemēram, Pārstāvis īsteno Latvijas interešu pārstāvību Latvijas ziņojumu par 1989.gada Konvencijas par bērna tiesībām izpildi Latvijā izskatīšanas ietvaros, savukārt Latvijas intereses šīs konvencijas papildprotokolu ieviešanas uzraudzības ietvaros īsteno Iekšlietu ministrija un Labklājības ministrija. Tāpat Pārstāvis neīsteno Latvijas interešu pārstāvību ANO Konvencijas par personu ar invaliditāti tiesībām un tās papildprotokolā ietverto saistību izpildi. Jānorāda, ka šāds kompetenču sadalījums ir veidojies vairāku vēsturisku apsvērumu dēļ, jo, pievienojoties noteikumos Nr.121 uzskaitītajām ANO konvencijām īsi pēc neatkarības atjaunošanas, atbildīgās iestādes netika norādītas. Savukārt šobrīd, nosakot atbildīgo institūciju jaunu saistību koordinēšanā, tajā skaitā arī Fakultatīvā protokola saistību izpildes koordinēšanai, noteicošais faktors ir jauno saistību satura atbilstība konkrētu institūciju kompetencei, vienlaikus ievērojot arī efektivitātes principu.Fakultatīvā protokola mērķis ir izveidot sistēmu, lai starptautisko organizāciju un pašas valsts izveidotais uzraudzības mehānisms varētu netraucēti apmeklēt brīvības atņemšanas vietas, tādējādi novēršot iespējamu spīdzināšanu un citu nežēlīgu, necilvēcīgu vai pazemojošu izturēšanos vai sodīšanu. Turklāt prasība izveidot nacionālo preventīvo mehānismu ir viens no galvenajiem Fakultatīvā protokola elementiem. Latvijā šī preventīvā mehānisma funkcijas īstenotu Tiesībsarga birojs. Atbilstoši Fakultatīvā protokola 12.pantam, pievienojoties Fakultatīvajam protokolam, tā dalībvalstis apņemas nodrošināt minēto organizāciju pārstāvjiem piekļuvi brīvības atņemšanas vietām, sniegt informāciju saistībā ar personu aizsardzību pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem brīvības atņemšanas vietās, veicināt saziņu ar Spīdzināšanas izskaušanas apakškomiteju (turpmāk Apakškomiteja), veidot ar to dialogu un izskatīt tās sniegtos ieteikumus. Savukārt Fakultatīvā protokola 14.pantā norādīts, ka dalībvalstij Apakškomitejai jāsniedz informācija, kas saistīta ar brīvības atņemšanas vietām un personām, kas atrodas brīvības atņemšanas vietās, kā arī jānodrošina brīva pieeja visām brīvības atņemšanas vietām un to iekārtām un telpām. Līdz ar to secināms, ka saistības, kuras paredzēts uzņemties ar Fakultatīva protokola ratifikāciju, ir cieši saistītas ar Tieslietu ministrijas, Iekšlietu ministrijas, Veselības ministrijas un Tiesībsarga biroja kā nacionālā preventīvā mehānisma kompetencēm. Savukārt Ārlietu ministrijas kompetence Fakultatīvā protokola uzliktajās saturiskajās saistībās nav saskatāma.Tāpat Ārlietu ministrija vēlas uzsvērt, ka pretēji tam, kā norādīts projekta anotācijas V. sadaļas “Tiesību akta projekta atbilstība Latvijas Republikas starptautiskajām saistībām” 1.punktā “Citas starptautiskās saistības”, preventīvais mehānisms nav pašreizējā uzraudzības mehānisma papildinājums, bet gan jauns uzraudzības mehānisms. Tādēļ automātiska Ārlietu ministrijas kā atbildīgās institūcijas Fakultatīvā protokola saistību koordinācijai noteikšana nebūtu pamatojama ar jau spēkā esošajiem normatīvajiem aktiem, piemēram, Noteikumiem Nr.121 un atbilstoša efektivitātes principam. Ņemot vērā augšminēto, Ārlietu ministrija aicina Tieslietu ministriju grozīt projekta 2.pantu, par atbildīgo Fakultatīvā protokola ratificēšanas rezultātā uzņemto saistību koordinācijai nosakot citu iestādi vai institūciju, kā arī atbilstoši precizēt anotāciju. | **Ņemts vērā.** | Likumprojekta 2. pants:"Protokolā paredzēto saistību izpildi koordinē Tieslietu ministrija." |
| 2. | Likumprojekta anotācijas I sadaļas 2. punktsFakultatīvais protokols (tulkojums) | **Labklājības ministrija:**Protokola 4.panta 1.punktā vietu vai institūciju apzīmēšanai, uz kurām attiecināmas Protokolā paredzētās darbības, ir lietots saīsinājums, kuru ir paredzēts izmantot turpmāk Protokola tekstā, - “brīvības atņemšanas vieta” (place of detention). Šāds pat termins ir lietots arīdzan likumprojekta tekstā.Vienlaikus tomēr Protokolā tiek lietoti vēl arī vārdi „aizturēšana”, „ieslodzīšana” „ieslodzījuma vieta”, „ieslodzījuma apstākļi”, kuru tiešā nozīme ir šaurāka par brīvības atņemšanas vietu un no tās atvasināto brīvības atņemšanu, tādējādi maldīgi radot priekšstatu, ka Protokola regulējums varētu būt dažādi vai atsevišķos gadījumos sašaurināti interpretējums. Savukārt Anotācijas I sadaļas 2. punktā regulējuma mērķa un būtības aprakstam izmantoti termini “brīvību ierobežojošas vietas”, “slēgta tipa iestādes”, “brīvības atņemšanas vieta”, kā arī uzskaitītas visas institūcijas, iestādes un vietas - ieslodzījuma vietas, policijas īslaicīgās aizturēšanas vietas, psihoneiroloģiskās slimnīcas, aizturēto ārzemnieku izmitināšanas vietas, sociālās korekcijas izglītības iestādes nepilngadīgajiem, Valsts policijas Nepilngadīgo prevencijas nodaļa, ilgstošās sociālās aprūpes un sociālās rehabilitācijas institūcijas, kurās Tiesībsargs veic vizītes, pildot tam Tiesībsarga likumā noteiktos uzdevumus. Anotācijas tekstā tikai jēdzienam “slēgta tipa iestādes” sniegts detalizēts skaidrojums par to, kādas vietas vai institūcijas tiek iekļautas minētajā jēdzienā.  Lai nodrošinātu vienotu izpratni par Konvencijas un Protokola prasībām, un viennozīmīgi būtu identificējamas Latvijas Republikas jurisdikcijā esošās iestādes, institūcijas vai vietas, attiecībā uz kurām Protokolā minētā Apakškomiteja un likumprojekta 3.pantā minētais Tiesībsargs veic Protokolā noteiktās darbības, lūdzam nodrošināt vienotu terminu lietojumu likumprojektā, Protokolā un Anotācijā. | **Ņemts vērā**Papildus skaidrojam, ka noteicošais ir Protokola teksts autentiskajās valodās (arābu, ķīniešu, angļu, franču, krievu un spāņu valodā). Termini "detention", "imprisonment", "placement", "custodial setting" u.c. lietoti, skaidrojot jēdzienu "place of detention" ("brīvības atņemšanas vieta") un "deprivation of liberty" ("brīvības atņemšana"). Tomēr jānorāda, ka minēto terminu un jēdzienu nozīme Protokolā, ņemot vērā, ka tas ir starptautisks dokuments un tā adresāti ir visas ANO dalībvalstis, nav un nevar būt pilnībā pakārtoti Latvijas tiesību sistēmai un tajā lietotajai terminoloģijai. Likumprojekta anotācijā sniegts papildu skaidrojums par termina "brīvības atņemšanas vieta" tvērumu atbilstoši Latvijas tiesību sistēmai.  | **1) Precizēts Protokola latviešu valodas teksta 14. un 20. pants, nodrošinot labāku atbilstību angļu valodas tekstam.****2) precizēta likumprojekta anotācija.** |
| 3. | Likumprojekta anotācija  | **Ārlietu ministrija: (priekšlikums)**Kā jau iepriekš norādīts, atbilstoši pašreiz anotācijas V. sadaļas 1.punktā norādītajam projekts un Fakultatīvais protokols papildina Konvencijā noteikto konvencijas uzraudzības mehānismu. Tomēr Ārlietu ministrija vērš Tieslietu ministrijas uzmanību uz to, ka preventīvais mehānisms, ko Fakultatīvais protokols pieprasa izveidot, nav Konvencijas izpildes uzraudzības mehānisma papildinājums, bet gan atsevišķs mehānisms Konvencijā garantēto tiesību efektīvai īstenošanai. Proti, tas ir cits uzraudzības mehānisms, tādēļ Ārlietu ministrija aicina Tieslietu ministriju precizēt atbilstošo anotācijas punktu. | **Ņemts vērā**Vienlaikus vēršam uzmanību, ka Protokolā paredzētais mehānisms tomēr nav skatāms atrauti no Konvencijas. | **Precizēta likumprojekta anotācijas** I sadaļa, norādot uz Protokola preambulas otro ievilkumu: "[..]jāveic papildu pasākumi, lai sasniegtu Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem (turpmāk tekstā – "Konvencija") mērķus un stiprinātu personu, kam atņemta brīvība, aizsardzību pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem". |
| 4. | Likumprojekta anotācijas I sadaļas 2. punkts | **Iekšlietu ministrija (priekšlikums)**Papildināt likumprojekta sākotnējās ietekmes novērtējuma ziņojumu (anotāciju) ar skaidrojumu, kādām iekārtām (Biometrijas datu apstrādes sistēmas iekārta, datoriekārta utt.) ir paredzēts piekļūt saskaņā ar Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Fakultatīvā protokola 20. panta “c” apakšpunktā noteikto. | **Ņemts vērā** | Precizēta likumprojekta anotācijas I sadaļa. |
| 5. | Likumprojekta anotācijas III sadaļa | **Finanšu ministrija (priekšlikums, sniegts telefoniski)**Precizēt likumprojekta anotācijas III sadaļu (norādīt konkrētus budžeta gadus, svītrots dublējošs teikums)  | **Ņemts vērā** | Precizēta likumprojekta anotācijas III sadaļa. |
| Atbildīgā amatpersona |    |
|  |  |
| Sandra VīganteTieslietu ministrijas Valststiesību departamenta Starptautisko publisko tiesību nodaļas vadītāja |
|  |
| tālruņa nr. 67036975, faksa nr. 67036935e-pasts: sandra.vigante@tm.gov.lv |
|  |